
Bijeljina, 13.12.2022. godine

OSNOVNI SUD U BIJELJINI, sudija Smiljka Dević, u izvršnom postupku tražioca izvršenja  Naša banka a.d. Bijeljina, koju zastupa punomoćnik Dragan Oparnica, advokat iz Brčkog, protiv izvršenika Tanje Bobar, iz Bijeljine, ul. Stevana Krnjića 22 i Boška Bobara, koje zastupa punomoćnik Veselin Londrović, advokat iz Bijeljine i izvršenika Ane Bobar, iz Bijeljine, ul. Neznanih junaka 11/208 koju zastupa punomoćnik Matić Milan, advokat iz Bijeljine, radi novčanog potraživanja, dana 13.12.2022. godine, donosi slijedeći
Z A K LJ U Č A K

        Određuje se prvo ročište za javnu prodaju nepokretnosti izvršenika Tanje Bobar, Boška Bobar i Ane Bobar, označene kao:
·       k.č.br.24/0 stambena zgrada pov. 55 m2, pomoćna zgrada pov.20 m2, zemljište

    površine 1116 m2, upisana u ln.br.76/0 k.o. Popovi kao susvojina izvršenika

    Bobar Tanje i Bobar Boška sa dijelom ¼.
Procjenjena tržišna vrijednost predmetnih nepokretnosti iznosi od po 5.025,10 KM u suvlasništvu izvršenika Bobar Tanje i Bobar Boška.

· k.č.br.66/1 stambena zgrada pov.103 m2, pomoćni objekat pov.53 m2, čardak pov. 56 m2, zemljište površine 1436 m2, upisani u ln.br.76/0 k.o. Popovi kao susvojina izvršenika Bobar Tanje i Bobar Boška sa dijelom od po ¼.

Tržišna vrijednost suvlasničkog dijela nekretnina izvršenika iznosi od po 21.457,40 KM.

· k.č.br. 23 građevinsko zemljište pov. 751 m2, upisana u ln.br.76/0 k.o. Popovi kao susvojina izvršenika Bobar Tanje i Bobar Boška sa dijelom od po ¼.

Tržišna vrijednost suvlasničkog dijela nepokretnosti izvršenika iznosi od po 2.358,14 KM.

· k.č.br. 66/2 građevinsko zemljište pov. 1510 m2, upisana u ln.br.76/0 k.o. Popovi kao susvojina izvršenika Bobar Tanje i Bobar Boška sa dijelom od po 1/4.

Tržišna vrijednost svlasničkog dijela nepokretnosti izvršenika iznosi od po 4.741,40 KM.

· k.č.br. 22 u naravi šuma treće klase pov. 2514 m2 upisana u ln.br.76/0 k.o. Popovi  kao susvojina izvršenika Bobar Tanje i Bobar Boška sa dijelom od po ¼.

Procjenjena tržišna vrijednost suvlasničkog dijela nepokretnosti izvršenika iznosi od po 3.429,49 KM.

· k.č.br. 67 u naravi šuma treće klase pov. 996 m2 upisana u ln.br. 76/0 k.o. Popovi kao susvojina izvršenika Bobar Tanje i Bobar Boška sa dijelom od po ¼.

Tržišna vrijednost suvlasničkog dijela nepokretnosti izvršenika iznosi od po 1.428,04 KM.

· k.č.br. 588 stambena zgrada pov.536 m2, zemljište pov.2101 m2, kao susvojina izvršenika Bobar Tanje i Bobar Boška sa dijelom od po 1/4
· k.č.br.577/2 zemljište pov. 130 m2 upisane u ln.br.572/4 k.o. Bijeljina 1, kao susvojina izvršenika Bobar Tanje i Bobar Boška sa dijelom od po ¼.
Procjenjena tržišna vrijednost predmetnih nepokretnosti u suvlasnštvu izvršenika Bobar Tanje i Bobar Boška iznosi od po 541.747,72 KM.

· k.č.br. 2422/3 E8 dvosoban stan pov.61 m2 upisan u ln.br.5005/37 k.o. Bijeljina 1 k.o. susvojina izvršenika Bobar Ane sa dijelom od ½ .

Procjenja tržišna vrijednost suvlasničkog dijela nepokretnosti iznosi 37.622,45 KM.

· k.č.br. 2422/36 E14, jednosoban stan pov. 51 m2 upisan u ln.br. 8026/2 k.o. Bijeljina 1 kao susvojna izvršenika Bobar Ane sa dijelom ½.

Procjenjena tržišna vrijednost suvlasničkog dijela nepokretnosti iznosi 39.137,98 KM.

· k.č.br. 3709/0 stambena zgrada pov. 155 m2, pomoćna zgrada pov.9 m2 i  zemljište pov. 290 m2 upisane u zk.ul.br.276 k.o. Bijeljina 2 kao susvojina izvršenika Bobar Ane sa dijelom ½.
Procjenjena tržišna vrijednost suvlasničkog dijela nepokretnosti iznosi 84.791,25 KM.

Ukupna tržišna vrijednost suvlasničkih dijelova nekretnina izvršenika Bobar Tanje iznosi 575.329,76 KM.

Ukupna tržišna vrijednost suvlasničkih dijelova nekretnina izvršenika Bobar Boška iznosi 575.329,76 KM.

Ukupna tržišna vrijednost suvlasničkih dijelova nekretnina izvršenika Bobar Tanje iznosi 161.571.68 KM.

Ukupna procjenjena tržišna vrijednost svih nekretnina iznosi 1.312.211,21 KM.

Prodaja će se obaviti putem usmenog i javnog nadmetanja u zgradi ovog Suda, kancelarija broj 49 na dan 17.01.2023.godine u 11,00 časova.

       Na prvom ročištu predmetne nekretnine ne mogu se prodati ispod ½ utvrđene vrijednosti.

          Na javnoj prodaji mogu učestvovati sva fizička i pravna lica osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uvjet da prije ročišta za prodaju na ime osiguranja polože iznos od 1/10 od utvrđene vrijednosti nekretnine, s tim što ne može iznositi više od 10.000,00 KM.

Osiguranje se polaže na Račun posebnih namjena – Depozitni račun osnovnih sudova: žiro račun broj 562 – 099 – 8130145898 otvoren kod NLB banke a.d. Banja Luka,  vrsta prihoda 223 171, opština 005, budžetska organizacija 1067001 s pozivom na broj predmeta.
Dokaz o uplati predujmljenih sredstava, uz oznaku broja spisa, priložiti sudu najkasnije prije početka zakazanog ročišta.Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

Kupac sa najvišom ponudom plaća ukupnu prodajnu cijenu umanjenu za položeno osiguranje, koju je dužan uplatiti na Račun posebnih namjena – Depozitni račun osnovnih sudova: žiro račun broj 562 – 099 – 8130145898 otvoren kod NLB banke a.d. Banja Luka,  vrsta prihoda 223 171, opština 005, budžetska organizacija 10670001 s pozivom na broj predmeta  u roku od 30 dana nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.
 Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriti će se troškovi nove prodaje.
Ovaj zaključak objaviti će se na sudskoj oglasnoj tabli. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.
Pouka o pravnom lijeku:                                                                Sudija

Protiv ovog zaključka nije dozvoljen pravni lijek.                     Smiljka Dević                                                                                                                                                                

1

